รัฐบาลไทย-ข่าวทำเนียบรัฐบาล-กระทรวงเกษตรฯ เปิดตัวโครงการจัดทำยุทธศาสตร์ยางพาราระยะ 20 ปี (พ.ศ.2560-2579)
วันจันทร์ที่ 11 กันยายน 2560
กระทรวงเกษตรฯ เปิดตัวโครงการจัดทํายุทธศาสตร์ยางพาราระยะ 20 ปี (พ.ศ.2560-2579)
กระทรวงเกษตรฯ เปิดตัวโครงการจัดทํายุทธศาสตร์ยางพาราระยะ 20 ปี (พ.ศ.2560-2579) หวังแก้ปัญหาในระดับโครงสร้าง พร้อมเพิ่มการใช้ยางในประเทศ ลดการส่งออกยางวัตถุดิบ เพื่อวางรากฐานให้อุตสาหกรรมยางพาราไทยเติบโตอย่างยั่งยืน
นายเลิศวิโรจน์โกวัฒนะรองปลัดกระทรวงเกษตรและสหกรณ์ในฐานะประธานคณะทํางานจัดทํายุทธศาสตร์ยางพาราเปิดเผยว่า “ยางพารา”ถือเป็นพืชที่มีบทบาทสําคัญในการขับเคลื่อนเศรษฐกิจของประเทศโดยปัจจุบันประเทศไทยมีเนื้อที่ปลูกยางพาราประมาณ22ล้านไร่และสามารถผลิตยางธรรมชาติได้4.4ล้านตันโดยผลผลิตดังกล่าวได้สร้างรายได้ให้กับเกษตรกรชาวสวนยางที่มีอยู่ประมาณ1.6ล้านครัวเรือนเป็นมูลค่าประมาณ3แสนล้านบาทก่อให้เกิดการจ้างงานในภาคอุตสาหกรรมประมาณ200,000คนและในแต่ละปี ยางธรรมชาติและผลิตภัณฑ์ยาง สามารถสร้างรายได้จากการส่งออกให้กับประเทศไม่น้อยกว่า400,000ล้านบาท อย่างไรก็ตามอุตสาหกรรมยางพารามีปัญหาหลายประการได้แก่ยางพาราเป็นสินค้าที่ต้องพึ่งพาตลาดส่งออกเป็นหลักโดยยางพาราที่ผลิตได้ถูกนําไปใช้เป็นวัตถุดิบในการผลิตผลิตภัณฑ์ยางจากโรงงานที่ตั้งอยู่ในประเทศไทยเพียงแค่ ร้อยละ14เท่านั้นส่วนที่เหลืออีกร้อยละ86ถูกส่งออกในรูปของยางที่เป็นวัตถุดิบและด้วยเหตุที่โครงสร้างตลาดยางพาราเป็นแบบผู้ซื้อน้อยรายในขณะที่มีผู้ขายจํานวนมากส่งผลทําให้ผู้ซื้อมีอํานาจต่อรองเหนือกว่าผู้ขายในขณะเดียวกันราคายางพาราที่ซื้อขายกันในตลาดโลกยังถูกกําหนดจากตลาดซื้อขายล่วงหน้าซึ่งกว่าร้อยละ90เป็นการเก็งกําไรส่งผลทําให้ราคายางพารามีความผันผวนค่อนข้างมาก
​ นายเลิศวิโรจน์กล่าวต่อไปว่านอกจากปัญหาเรื่องราคาตกต่ําแล้วการผลิตยางพาราของไทยยังมีต้นทุนสูงกว่าประเทศคู่แข่งส่งผลให้จําเป็นต้องตั้งราคาขายสูงกว่าคู่แข่งทําให้สูญเสียขีดความสามารถในการแข่งขันในขณะเดียวกันประเทศไทยมีพื้นที่สวนยางส่วนหนึ่งที่อยู่ในเขตป่าสงวนทําให้ประเทศผู้ซื้อโดยเฉพาะสหภาพยุโรปและประเทศญี่ปุ่นกําหนดมาตรการกีดกันการค้าในรูปแบบของการออกมาตรฐานด้านการจัดการสิ่งแวดล้อมเช่นมาตรฐานFSCและPEFCซึ่งเป็นมาตรฐานที่เกี่ยวข้องกับการจัดการป่าไม้อย่างยั่งยืน
ดังนั้นกระทรวงเกษตรฯจึงจัดทําแผนยุทธศาสตร์ยางพารา20ปี(พ.ศ.2560-2579)เพื่อแก้ไขปัญหาในระดับโครงสร้างโดยเพิ่มการใช้ยางภายในประเทศพร้อมกับลดการส่งออกยางวัตถุดิบเพื่อวางรากฐานให้อุตสาหกรรมยางพาราของไทยเติบโตได้อย่างยั่งยืนโดยร่างยุทธศาสตร์ดังกล่าวประกอบด้วย5ประเด็นยุทธศาสตร์19กลยุทธ์ย่อยโดยประเด็นยุทธศาสตร์ทั้ง5ประเด็นประกอบด้วย(1)การสร้างความเข้มแข็งให้กับเกษตรกรและสถาบันเกษตรกรชาวสวนยาง(2)การเพิ่มประสิทธิภาพและการยกระดับคุณภาพและมาตรฐาน(3)การวิจัยและพัฒนาเทคโนโลยีและนวัตกรรม(4)การพัฒนาตลาดและช่องทางการจัดจําหน่ายและ(5) การพัฒนาปัจจัยสนับสนุน ทั้งนี้ ในการขับเคลื่อนยุทธศาสตร์ยางพาราระยะ 20 ปี ได้กําหนดเป้าหมายเชิงยุทธศาสตร์ไว้เป็น 4 ระยะๆละ 5 ปี โดยการขับเคลื่อนยุทธศาสตร์ยางพาราในระยะ 1-5 ปีนั้นจะมุ่งเน้นไปที่การพัฒนาระบบการผลิตให้มีประสิทธิภาพ การขับเคลื่อนยุทธศาสตร์ยางพาราในระยะ 6-10 ปีจะมุ่งเน้นไปที่การพัฒนาระบบตลาดทั้งในและต่างประเทศ ส่วนการขับเคลื่อนยุทธศาสตร์ยางพาราในระยะ 11-15 ปีจะมุ่งเน้นไปที่การพัฒนานวัตกรรมและอุตสาหกรรม และการขับเคลื่อนยุทธศาสตร์ยางพาราในระยะ 16-20 ปี จะมุ่งเน้นไปที่การรันอินระบบให้ดําเนินงานอย่างมีประสิทธิภาพ
​     ด้านดร.ธีธัชสุขสะอาดผู้ว่าการการยางแห่งประเทศไทยกล่าวว่าร่างยุทธศาสตร์ยางพาราระยะ20ปีได้กําหนดวิสัยทัศน์ไว้ว่า“เป็นผู้นําของโลกในด้านการผลิตและการส่งออกยางธรรมชาติผลิตภัณฑ์ยางและผลิตภัณฑ์ไม้ยางพารา”โดย​ขั้นตอนที่จะดําเนินการต่อไปคือ การจัดทําประชาพิจารณ์ร่างยุทธศาสตร์ยางพาราระยะ20ปีซึ่งได้กําหนดจัดขึ้นในวันอังคารที่12กันยายน2560 เวลา9.00-12.00น.ณห้องประชุมกันตังการยางแห่งประเทศไทยสํานักงานใหญ่ถนนบางขุนนนท์เขตบางกอกน้อยกรุงเทพฯโดยหลังจากจัดทําประชาพิจารณ์เสร็จเรียบร้อยแล้วคณะทํางานฯจะนําความคิดเห็นที่ได้ไปปรับปรุง“ร่างยุทธศาสตร์ยางพาราระยะ20ปี”ให้เป็น“ยุทธศาสตร์ยางพาราระยะ20ปี”ที่สมบูรณ์ก่อนที่จะนําเสนอต่อคณะอนุกรรมการจัดทํายุทธศาสตร์ยางพาราและกรรมการนโยบายยางธรรมชาติ(กนย.)ต่อไป​
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai